Dod yn Llywodraethwr, Gwasanaethau Governors Cymru
Mae corff llywodraethu ardderchog yn hanfodol i lwyddiant ysgol – pam?
mae llywodraethwyr yn gyfrifol am benodi'r pennaeth a'r dirprwy bennaeth
mae penderfyniadau llywodraethwyr yn effeithio'n uniongyrchol ar addysg a llesiant disgyblion
gall llywodraethwyr wneud gwahaniaeth gwirioneddol i wella safonau drwy'r ysgol gyfan
Mae llywodraethwr yn rywun sydd:
yn cael eu penodi neu eu hethol am dymor o bedair blynedd;
yn ymrwymo diddordeb, brwdfrydedd ac amser i fod yn llywodraethwr;
yn gallu mynychu o leiaf un cyfarfod o'r corff llywodraethu yn ystod pob tymor ysgol ac efallai y gofynnir iddynt fynychu cyfarfodydd pwyllgor (mae'r rhan fwyaf o'r cyfarfodydd fel arfer yn digwydd yn hwyr yn y prynhawn neu yn ystod y nosweithiau);
yn cyfarwyddo eu hunain â gwaith yr ysgol, gan gynnwys ymweld â'r ysgol, ac yn cadw'i fyny gyda chynnydd a gwaith yr ysgol;
gweithio fel tîm, penderfynu ar bethau ar y cyd a rhannu cyfrifoldebau am y penderfyniadau a wnânt;
canolbwyntio eu cyfraniad i lywodraethu penderfyniadau'r corff ar beth fydd er y budd gorau i ddisgyblion yr ysgol, gan helpu pob disgybl i ddatblygu eu potensial llawn;
yn cefnogi'r ysgol ond hefyd yn herio ac yn gofyn cwestiynau am sut mae'r ysgol yn gweithio a'r safonau mae'n ei gyflawni, o gofio cyfrifoldeb y corff llywodraethu i hyrwyddo safonau uchel o gyflawniad addysgol;
yn barod i ddysgu ac i fynychu cyrsiau hyfforddi (gan gynnwys anwythiad a hyfforddiant data) a drefnir gan yr ALl, sy'n rhad ac am ddim, ac a fydd yn gwella sgiliau ac yn cyfrannu at ddatblygiad personol.
Beth rydym yn gobeithio y byddwch yn ei gael o fod yn llywodraethwr – beth yw'r manteision?
chwarae rhan real iawn o ran sicrhau bod y disgyblion yn yr ysgol yn cael yr addysg orau bosibl;
boddhad o godi safonau;
sicrhau gwerth am arian ar gyfer yr ysgol;
rhoi rhywbeth yn ôl i'r gymuned;
ymdeimlad o bwrpas a chyflawniad;
hyfforddiant a chymorth er mwyn helpu i chi gyflawni eich dyletswyddau a'ch cyfrifoldebau;
sgiliau newydd a allai fod yn ddefnyddiol mewn mannau eraill – gwaith tîm, cynllunio ariannol a strategol, recriwtio a sgiliau cyfweld – ac mai hynny dim ond i ddechrau!
Dyma Jenny o Ysgol Ioan y Bedyddiwr VA, Sir y Fflint
ar beth mae'n olygu iddi hi i fod yn llywodraethwr yng Nghymru.
Darllenwch Myfyrdodau ar wasanaethu fel Llywodraethwr yn Ysgol Treganna, Caerdydd gan Faye Gracey
Gwyliwch y clip fideo hwn gan rai o staff Prifysgol Caerdydd sy'n gwasanaethu fel llywodraethwyr ysgol
Mae Governors for Schools Cymru'n dod o hyd i wirfoddolwyr medrus sydd am wasanaethu ar fwrdd llywodraethu, ac yna'n eu lleoli a'u cefnogi. Rydym yn cefnogi pob math o ysgolion a ariennir gan y wladwriaeth, colegau addysg uwch, unedau atgyfeirio disgyblion (PRUs) a meithrinfeydd i ddod o hyd i lywodraethwyr yn rhad ac am ddim.
Rydym eisoes yn cefnogi ysgolion ledled Lloegr i redeg yn effeithiol trwy ddod o hyd i lywodraethwyr o safon uchel i ddod â'u sgiliau a'u harbenigedd i'r bwrdd. Mae'n bleser gennym gyhoeddi ein bod yn cefnogi ysgolion Cymru yn yr un modd trwy gysylltu gwirfoddolwyr ag ysgolion lleol sydd angen llywodraethwyr.
Cysylltwch i gael mwy o wybodaeth am sut i wneud cais, sut i gofrestru swyddi llywodraethwr gwag, a sut mae ein gwasanaeth yn gweithio.
Cryfder y corff llywodraethu yw ei allu i ddenu a dibynnu ar aelodau o amrywiaeth eang o gefndiroedd, rhannu dyletswyddau ymhlith ei aelodau, a'r gallu i wneud penderfyniadau fel grŵp.
Nid oes un llywodraethwr sy'n gyfrifol am y corff llywodraethu, nid hyd yn oed cadeirydd y llywodraethwyr.
Mae'r llywodraethwyr i gyd yn rhannu'r cyfrifoldeb o wneud y corff llywodraethu yn effeithiol ac effeithlon drwy osod cylch gwaith y corff a'i bwyllgorau, bod yn wybodus a mynychu cyfarfodydd.